<classify> Mkurugenzi wa Lebo ya Wasafi WCB na mwanamuziki wa Bongofleva Nassib Abdul Diamond Platnumz amesema anatamani msanii Harmonize awepo kwenye Tamasha la Wasafi jijini Dar es Salaam lakini itategemea na utayari na ratiba zake kwenye siku hiyo.Ameyasema hayo leo kwenye mkutano na waandishi wa habari jijini Dar es Salaam alipokuwa akijibu swali la je Harmonize atakuwa moja ya wasanii watakaotumbuiza kwenye tamasha hilo?Harmonize anajua kuwa WCB ni nyumbani kwake, na kama mnavyojua anakuwa na ratiba tofauti tofauti lakini sisi tunaamini ratiba yake itakuwa flexible maana tunataka wasanii mbalimbali wawepo, hata Alikiba tumepiga simu tukiomba awepo, ameongeza.Diamond amezungumzia suala hilo alipotoa taarifa rasmi ya kufanyika kwa tamasha hilo jijini Dar es Salaam Novemba 9, 2019 katika viwanja vya Posta.Kwa mujibu wa Diamond tamasha hilo litaanza saa moja asubuhi na kumalizika saa sita usiku likijumuisha shughuli mbalimbali ikiwa ni pamoja na kuzindua klabu ya kukimbia jogging club, mashindano ya kutafuta vipaji vya kuimba, kucheza, utangazaji na mengineyo. Watakaoshiriki mashindano ya kuimba, kucheza na utangazaji wataingia kwenye mkataba kufanya kazi na lebo hiyo na wale wa uimbaji na kucheza wakijishindia kitita cha milioni 10- kila mmoja.Wasanii wa ndani na nje ya nchi watakuwa sehemu ya tamasha hili na hivi karibuni tutaanza kutoa orodha ya wasanii hao, tumejiandaa kikamilifu kwa ajili ya siku hii na ni lazima tuvunje historia, amesema Diamond.  <topic>: KITAIFA 